കിം തായ്-റി

ഒരു ദക്ഷിണ കൊറിയൻ ചലച്ചിത്ര നടിയാണ് കിം തായ്-റി (ജനനം: ഏപ്രിൽ 24, 1990). നിരൂപക പ്രശംസ നേടിയ **ദി ഹാൻഡ്‌മെയിഡൻ** (2016), **[[ലിറ്റിൽ ഫോറസ്റ്റ് (ചലച്ചിത്രം)|ലിറ്റിൽ ഫോറസ്റ്റ്]]** (2018), ചരിത്ര നാടകമായ **മിസ്റ്റർ സൺഷൈൻ** (2018) എന്നിവയിലെ പ്രധാന കഥാപാത്രത്തിലൂടെയാണ് അവർ ശ്രദ്ധിക്കപ്പെട്ടത്.

## ആദ്യകാല ജീവിതം
1990 ഏപ്രിൽ 24 ന് സിയോളിൽ ജനിച്ച കിം തായ്-റിയ്ക്ക് അവളെക്കാൾ രണ്ട് വയസ്സ് കൂടുതലുള്ള ഒരു സഹോദരനുണ്ട്. കുട്ടിക്കാലത്ത് മുത്തശ്ശിയാണ് അവളെ വളർത്തിയത്. യങ്‌ഷിൻ ഗേൾസ് ഹൈസ്‌കൂളിൽ നിന്ന് ബിരുദം നേടിയ ശേഷം 2008 മുതൽ 2012 വരെ ക്യുങ് ഹീ സർവകലാശാലയിൽ മീഡിയ കമ്മ്യൂണിക്കേഷൻ കോളേജിൽ ചേർന്നു.
## കരിയർ
### 2010–2015: കാലത്തെ കരിയർ
2010 ലാണ് കിം തായ്-റി തന്റെ കരിയർ ആരംഭിച്ചത്. കോളേജ് വിദ്യാഭ്യാസത്തോടൊപ്പം പാർട്ട് ടൈം ജോലിയും ചെയ്തു. തിയേറ്റർ പ്രൊഡക്ഷനുകളിൽ പ്രത്യക്ഷപ്പെടുകയും ടിവി പരസ്യങ്ങളിലെ മോഡലാവുകയും ചെയ്തു. ലൈറ്റിംഗ്, സൗണ്ട് തുടങ്ങിയ തിയറ്റർ കമ്പനിയിൽ ഒരു വർഷം സ്റ്റാഫ് അംഗമായി ജോലി ചെയ്ത ശേഷം പിന്നീട് അതിലെ ഔദ്യോഗിക അംഗമായി. 2012 സെപ്റ്റംബറിൽ അരങ്ങേറിയ നാടകത്തിലായിരുന്നു ആയിരുന്നു ആദ്യ ഘട്ടം. പ്രധാന നടനായിരുന്ന കാങ് എ-സിമിന് വേദിയിൽ നിൽക്കാൻ കഴിയാത്ത സാഹചര്യത്തിൽ വേദിയിൽ പോകാൻ യാതൊരു അവസരവുമില്ലാത്ത ഒരു ബാൻഡ് നടനായിരുന്നു കിം തായ്-റി. എന്നിരുന്നാലും, കാങ് എ-ഷിമിന്റെ ശുപാർശ പ്രകാരം അവൾ പ്രാക്ടീസ് റൂമിൽ ഒന്നര മണിക്കൂർ മോണോ-നാടകം അവതരിപ്പിച്ചു.അത് ആസ്വദിച്ച സംവിധായകൻ കിം തായ്-റിക്ക് യഥാർത്ഥ വേദിയിൽ നിൽക്കാൻ അവസരം നൽകി. അതിനുശേഷം പാൻസി, ആസ്കിംഗ് ലവ്,സ്റ്റിൽ മൈ ഹാർട്ട് തുടങ്ങിയ നാടകങ്ങളിൽ അഭിനയിച്ചുകൊണ്ട് അവർ തന്റെ കരിയർ കെട്ടിപ്പടുത്തു.2010 മുതൽ 2015 വരെ വിവിധ ഹ്രസ്വചിത്രങ്ങളായ സിറ്റിസൺ സോംബി, വാട്ട് ആർ യു ലുക്കിംഗ് അറ്റ് , ലോക്ക് ഔട്ട് "എന്നിവയിൽ അഭിനയിച്ചു. 2013 ൽ കിം തായ്-റി ഏകദേശം 43 മിനിറ്റ് ദൈർഘ്യമുള്ള മൂൺ യംഗ് എന്ന ഹ്രസ്വചിത്രം ചിത്രീകരിച്ചു. ഇത് 2015 ൽ സിയോൾ സ്വതന്ത്ര ചലച്ചിത്രമേളയിൽ അരങ്ങേറി. വിപുലീകരിച്ച പതിപ്പ് രണ്ട് വർഷത്തിന് ശേഷം നാടകീയമായി പുറത്തിറങ്ങി.

### 2016 - ഇതുവരെയുള്ള ഉയർന്ന റോളുകൾ
പാർക്ക് ചാൻ-വൂക്കിന്റെ ദി ഹാൻഡ്‌മെയ്ഡൻ എന്ന ചിത്രത്തിലൂടെ 2016 ൽ അവർ ചലച്ചിത്ര രംഗത്ത് അരങ്ങേറ്റം കുറിച്ചു. അവിടെ 1,500 ൽ പരം അഭിനേത്രികളിൽ നിന്നും കിം തായ്-റി തിരഞ്ഞെടുക്കപ്പെട്ടു. 37-ാമത് ബ്ലൂ ഡ്രാഗൺ ഫിലിം അവാർഡുകൾ, ഡയരക്ടേർസ് കട്ട് അവാർഡുകൾ, 25-ാമത് ബുയിൽ ഫിലിം അവാർഡുകൾ, ബുസാൻ ഫിലിം ക്രിട്ടിക്സ് അവാർഡുകൾ എന്നിവയിലൂടെ നവാഗത അഭിനേത്രീ അവാർഡുകൾ നേടി. 

2017 ൽ കിം തായ്-റി പൊളിറ്റിക്കൽ ത്രില്ലറായ 1987: വെൻ ദി ഡേ കംസിൽ അഭിനയിച്ചു.55-ാമത് ഗ്രാൻഡ് ബെൽ അവാർഡിൽ മികച്ച നടിക്കുള്ള നോമിനേഷൻ നേടുകയും ചെയ്തു.  2018 ൽ ലിറ്റിൽ ഫോറസ്റ്റ് എന്ന ടെലിവിഷൻ സീരീസിന്റെ കൊറിയൻ ചലച്ചിത്രാവിഷ്കാരത്തിന്  കിം തായ്-റി  തലക്കെട്ട് നൽകി.  അതേ വർഷം കിം യൂൻ-സൂക്ക് എഴുതിയ മിസ്റ്റർ സൺഷൈൻ എന്ന മെലോഡ്രാമയിലൂടെ അവർ ചെറിയ സ്‌ക്രീനിൽ അരങ്ങേറ്റം കുറിച്ചു. ഇത് കൊറിയൻ ചലച്ചിത്ര ലോകത്ത് ഏറെ ശ്രദ്ധിക്കപ്പട്ടു. വർഷാവസാനത്തോടെ 2019ലെ എന്റർടൈൻമെന്റ് & സ്‌പോർട്‌സ് വിഭാഗത്തിൽ ഫോബ്‌സ് 30 വയസ്സിന് താഴെയുള്ളവരിൽ കിം തായ്-റി സ്ഥാനം നേടുകയും ചെയ്തു.

### ഭാവിയിലെ റോളുകൾ
2020 ൽ ജോ സുങ്-ഹീ സംവിധാനം ചെയ്യുന്ന സ്‌പേസ് സ്വീപ്പേഴ്‌സ് എന്ന സയൻസ് ഫിക്ഷൻ ചിത്രത്തിൽ സോംഗ് ജോങ്-കി യുമായി കിം തായ്-റിഅഭിനയിക്കും.
2021ൽ പുറത്തിറങ്ങാൻ പോകന്ന ചോയി ഡോങ്-ഹൂന്റെ  സയൻസ് ഫിക്ഷൻ ക്രൈം ചിത്രമായ ഏലിയൻ എന്ന ചിത്രത്തിലാണ് അവർ അഭിനയിക്കുന്നത്. ഇത് രണ്ട് ഭാഗങ്ങളായി റിലീസ് ചെയ്യും.
## ഫിലിമോഗ്രാഫി
### സിനിമകൾ

### ടെലിവിഷൻ പരമ്പര

### സംഗീത ആൽബങ്ങൾ

## തിയേറ്റർ

## അവാർ‍ഡുകളും നോമിനേഷനുകളും

## പുറത്തേക്കുള്ള കണ്ണികൾ

* 
* 
* 

## അനുബന്ധങ്ങൾ

വർഗ്ഗം:ദക്ഷിണ കൊറിയൻ നടിമാർ
വർഗ്ഗം:1990-ൽ ജനിച്ചവർ
വർഗ്ഗം:ദക്ഷിണ കൊറിയൻ ടെലിവിഷൻ നടിമാർ
വർഗ്ഗം:ദക്ഷിണ കൊറിയൻ ചലച്ചിത്ര നടിമാർ